stanford-oval/wikipedia huggingface dataset:
Rasistikortti

Abraham Lincoln iskee pöytään rasistikortin (Poliittinen pilakuva: Tenniel 1862)
Rasistikortin eli rasismikortin käyttö tarkoittaa aiheetonta rasismisyytöstä, esimerkiksi pyrkimystä leimata etnisistä vähemmistöistä epäsuotuisia väitteitä esittävä henkilö rasistiksi riippumatta väitteiden asiasisällöstä tai henkilön motiiveista.
Kunniaväkivallan uhreja auttavan GAPF-järjestön perustaja, Irakista kunniaväkivaltaa paennut Sara Mohammad sanoo, ettei rasismikorttia ja islamofobiakorttia pidä hyväksyä. Niiden vuoksi ennen Ruotsissa oli vaikea käsitellä kunniaväkivaltaa ja -vallankäyttöä, koska monet etniset ja uskonnolliset ryhmät loukkaantuivat siitä niin herkästi ja väittivät sen olevan vain osa lähisuhdeväkivaltaa. Poliitikotkin pelkäsivät leimautumista rasisteiksi. Siksi ongelma pidettiin piilossa, mutta 2010-luvun lopulla tilanne oli jo monella tapaa parempi kuin Suomessa.
Esimerkkejä

Yhdysvalloissa O. J. Simpsonin murhaoikeudenkäynnin aikana kriitikot väittivät O. J. Simpsonin puolustuksen käyttävän rasistikorttia (”playing the race card”), kun se yritti esittää Mark Fuhrmanin rasistina. Näin Fuhrmanin uskottavuus todistajana tummaihoista Simpsonia vastaan asetettiin kyseenalaiseksi.
Lieksassa vanhemmat valittivat somalityöntekijöitä käyttävän koulukyytiyrityksen turvallisuusrikkeistä ja kuljettajien kielitaidosta. Yrityksestä tehtiin rikosilmoituksia ja selvityspyyntöjä. Katsastamattomalla autolla ajaminen sekä ajopiirturin ja alkolukon todistuksen puuttuminen ylsivät ainakin syyteharkintaan. Yrittäjän mukaan kyse oli vain rasismista. Vanhemman mukaan tämä rasismikortin käyttö oli perusteetonta.
Portsarit, vartijat, poliisit ja muut kertovat usein aiheettomasta rasistikortin käytöstä. Esimerkiksi elokuussa 2012 Suomessa ulkomaalaistaustainen mies nimitteli pysäköinnintarkastajia rasisteiksi, kun nämä kirjoittivat pysäköintivirhemaksua toiselle ulkomaalaistaustaiselle, vaikka tausta ei vaikuttanut virhemaksun kirjoittamiseen. Mies sai sakkoja kunnianloukkauksesta.
Enhypen

| Enhypen |
| --- | --- |

 Enhypen lokakuussa 2021 Vasemmalta oikealle: Ni-ki, Jake, Heeseung, Jungwon, Sunghoon, Sunoo ja Jay
Tiedot
Toiminnassa:  2020– 
Tyylilaji:  k-pop
Kotipaikka:  Soul, Etelä-Korea
Jäsenet:  Heeseung  Jay  Jake  Sunghoon  Sunoo  Jungwon  Ni-ki
Aiheesta muualla
Kotisivut
Infobox OKNimi-testi OK: 
Enhypen (kor. 엔하이픈, Enhaipeun) on eteläkorealainen seitsenjäseninen yhtye, jonka muodosti Belift Lab vuonna 2020, joka on Hyben ja CJ ENM:n yhteisyritys. Yhtyeeseen kuuluvat jäsenet Jungwon, Heeseung, Jay, Jake, Sunghoon, Sunoo ja Ni-ki. Jäsenet valittiin musiikkiohjelmassa I-Land. Enhypen julkaisi ensimmäisen minialbuminsa Border: Day One marraskuussa 2020.
Historia > Ennen uran alkua: I-Land

Hybe ja CJ ENM:n perustivat yhteisyrityksen Belift Lab maaliskuussa 2019, sillä suunnitelmana oli debytoida uusi poikayhtye. Koe-esiintymiset alkoivat samassa kuussa Soulissa, Yhdysvalloissa, Taiwanissa ja Japanissa. Toukokuussa 2020 Mnet ilmoitti uudesta musiikkiohjelmasta I-Land, jossa valittaisiin yhtyeen jäsenet. Enhypen muodostettiin ohjelman kautta, johon kuului 23 kilpailijaa. Jotkut kilpailijat valittiin koe-esiintymistä ja toiset olivat valmiiksi jo yrityksen harjoittelijoita. Ohjelma jakaantui kahteen eri osaan, ja toisessa osassa oli enää kaksitoista kilpailijaa jäljellä. Ohjelman finaalissa yhdeksästä kilpailijasta valittiin viimeiset seitsemän kilpailijaa, joista tuli yhtyeen jäseniä. Kuusi valittiin yleisöäänestyksen kautta ja viimeisen valitsi tuottaja itse. Jäseniksi valittiin Jungwon, Heeseung, Jay, Jake, Sunghoon, Sunoo ja Ni-ki.
Historia > Uran alku, Border-sarja ja Dimension: Dilemma (2020–)

Enhypen julkaisi viralliselle YouTube-kanavalleen kaksi traileria lokakuussa 2020, jossa ilmoitettiin yhtyeen tulevasta debyytistä. Belift Lab vahvisti, että yhtye julkaisisi ensimmäisen minialbuminsa marraskuussa. Albumin ennakkotilaukset ylittivät yli 150 000 kappaletta kahdessa päivässä. Enhypen avasi suosion myötä TikTok-, Twitter-, Instagram- ja V-Live-tilit. Ennakkotilaukset saavuttivat marraskuussa yli 300 000 kappaletta. Minialbumi Border: Day One ja sen nimikkosingle ”Given-Taken” julkaistiin 30. marraskuuta. Enhypen teki ensiesiintymisensä KBS:n musiikkiohjelmassa Music Bank 4. joulukuuta. Border: Day One sijoittui toiseksi Gaonin albumilistalla, ja se myi 318 528 kappaletta. Albumi sijoittui myös toiseksi Oricon albumilistalla ja myi Japanissa yli 71 000 kappaletta. Kaksi viikkoa debyyttinsä jälkeen, Enhypen voitti The Fact Music Awards -gaalassa "Next Leader" -musiikkipalkinnon. Helmikuussa 2021 Border: Day One sai KMCA:lta platinan myynnistä sertifikaatin.
Belift Lab ilmoitti maaliskuussa 2021, että Enhypen tulisi julkaisemaan toisen minialbuminsa pian. Yhtye julkaisi jälleen trailer-videon YouTube-kanavallensa. Border: Carnivalin ennakkotilaukset ylittivät yli 370 000 kappaletta vain kolmessa päivässä. Ennen minialbumin julkaisupäivää ennakkotilauksia oli jo yli 450 000 kappaletta. Border: Carnival ja sen nimikkosingle ”Drunk-Dazed” julkaistiin 26. huhtikuuta. Enhypen voitti ensimmäisen musiikkipalkintonsa singlellä ”Drunk-Dazed” 4. toukokuuta, kaiken kaikkiaan he voittivat kolme palkintoa. Border: Carnival sijoittui Oriconin albumilistan listaykköseksi, se sijoittui myös Billboard 200 -listan sijalle 18.
Enhypen julkaisi ensimmäisen japaninkielisen singlealbuminsa Border: Hakanai 6. heinäkuuta 2021. Elokuun 25. päivä ilmoitettiin, että yhtye tulisi julkaisemaan uuden albumin syyskuun lopussa. Syyskuun alussa kuitenkin uutisoitiin, että yhtyeen jäsenet Heeseung, Jay, Jake, Sunghoon ja Jungwon olivat saaneet COVID-19-tartunnan. Myöhemmin kerrottiin, että myös Ni-ki oli saanut tartunnan. Syyskuun 16. päivä kerrottiin, että tartunnan saaneet jäsenet olivat toipuneet. Samalla julkistettiin yhtyeen ensimmäinen studioalbumin nimi ja julkaisupäivä. Dimension: Dilemma ja sen nimikkosingle ”Tamed-Dashed” julkaistiin 12. lokakuuta. Albumin ennakkotilaukset ylittivät 910 000 kappaleen määrän pari päivää ennen julkaisua.
Enhypen julkaisi 10. tammikuuta 2022 uudelleenjulkaisun Dimension: Answer vuoden 2021 studioalbumista Dimension: Dilemma. Jäsen Jayn kuvaili albumin nimikkosinglen ”Blessed-Cursed” kertovan yhteiskunnan säännöistä ja odotuksista, tehden sen teemasta enemmän "kirotun kuin siunatun".
Jäsenet

Heeseung (희승)
Jay (제이)
Jake (제이크)
Sunghoon (성훈)
Sunoo (선우)
Jungwon (정원) – johtaja
Ni-ki (니키)
Diskografia > Studioalbumit

Dimension: Dilemma (2021), Uudelleenjulkaisu: Dimension: Answer (2022)
Romance: Untold (2024)
Diskografia > EP:t

Border: Day One (2020)
Border: Carnival (2021)
Manifesto: Day 1 (2022)
Diskografia > Singlealbumit

Border: Hakanai (2021) (japaniksi)
Dimension: Senkō (2022) (japaniksi)
Diskografia > Singlet

”Given-Taken” (2020)
”Drunk-Dazed” (2021)
”Tamed-Dashed” (2021)
”Blessed-Cursed” (2022)
”Future Perfect (Pass the Mic)” (2022)
I-Landin logo
Palosaaren Järjestötalo

| Palosaaren Järjestötalo |
| --- | --- |

Osoite:  Vapaudentie 27  65200 Vaasa
Sijainti:  Palosaari, Vaasa
Koordinaatit:  63°06′41″N, 21°36′13″E
Valmistumisvuosi:  1955
Omistaja:  Palosaaren Järjestötalo ry
Runkorakenne:  betoni, hirsi, tiili
Julkisivumateriaali:  rappaus
Kerrosluku:  2
Kerrosala:  500 m²
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Palosaaren Järjestötalo on vuonna 1955 valmistunut Vaasassa Palosaaren kaupunginosassa sijaitseva työväentalo.
Rakennus

Rakennus rakennettiin talkootyönä 1955. Talo on kaksikerroksinen rakennettu betonista ja puusta. Rapattu julkisivu on maalattu keltaiseksi. Talon katto on peltiä. Rakennuksessa tehtiin laajennustyö 1960–1961. Talossa on juhlasali näyttämöineen sekä ravintola ja keittiötilat. Toisessa kerroksessa on talonmiehen asunto ja kokoushuoneita.  Vuoden 2018 remontissa uusittiin keittiötilat sekä ehostettiin aulaa, kahvilaa ja wc-tiloja.
Toimintaa työväentalolla

Talolla ovat toimineet monet Palosaaren alueen työväenyhdistykset ja muut yhdistykset. Siellä on järjestetty opiskelijatapahtumia, nuorisotoimintaa, kokouksia, tansseja ja bingoja. Nykyisin talolla toimii myös Vaasan Työväenmuseo. ja Palosaaren Urheiluseuran (PUS) punttisali.
Albert Aublet

Albert Aublet
Albert Aublet: Lueskelua puutarhassa. Maalattu vuonna 1883.
Albert Aublet: Moskeijan luona.
Albert Louis Aublet (1851- 1938) oli ranskalainen taidemaalari. Hän maalasi orientalistisia aiheita, muotokuvia sekä laatukuvia. Lisäksi hän teki kuvitustöitä ja kuvitti muun muassa Guy de Maupassant´n teoksen "Luja kuin kuolema".
Elämänvaiheita

Aublet opiskeli taidemaalariksi Jean-Léon Gérômen ja Claudius Jacquandin oppilaana. Hänen töitään oli esillä Pariisin Salongissa ensikertaa vuonna 1873 ja huomiota herätti se, että yhden hänen työnsä osti Alexandre Dumas nuorempi.
Ensimmäisen mitalinsa Aublet sai Pariisin salongista vuonna 1880. Tämä pohjusti hänen suosiotaan taiteilijana. Yleisö piti hänen maalaustensa koristeellisuudesta, kauniista muodoista ja puhtaista väreistä. Aublet oli näihin aikohin tunnettu henkilö taiteilijapiireissä. Hänen ystäviinsä kuului taidemaalareiden lisäksi kirjailijoita sekä säveltäjiä.
1880- luvun loppupuolella Aublet alkoi päästä eroon taidekoulussa oppimastaan tyylistä. Hänen työnsä alkoivat saada selviä vaikutteita nuoremman polven esiintuomasta impressionismista.
Aublet oli kiinnostunut itämaista ja matkusti Konstantinopoliin (Istanbul) vuonna 1881 ja opettajansa Gérômen kanssa Algeriaan vuonna 1883. Vuoden 1883 Salongissa hänen orientalistiset maalauksensa olivat ostavan yleisön suosikkeja, mikä kohensi hänen taloudellista tilannettaan. Tunnustusta tuli myös Amsterdamin, Lontoon ja Madridin näyttelyistä. Hänen töitään oli esillä myös Yhdysvalloissa. Ranskan Kunnialegioonan ritariksi Aublet nimitettiin vuonna 1890.
Pohjois-Afrikka kiinnosti Aubletá koko elämän ajan. Hän osti Tunisiasta suuren huvilan, Dar Ben Abdalahin, vuonna 1905. Rakennus on nykyään perinteisen taiteen museona. Lisäksi hänestä tuli Tunisian ensimmäisen taidesalongin johtaja.
Oman taideuransa ohella Aublet toimi myös Ranskan taideakatemian opettajana. Hän laajensi myös kuvanveiston puolelle ja hänen veistoksiaan oli näyttelyissä vuosien 1910 ja 1936 välillä.
Aublet oli naimissa ja yhden lapsen isä. Pojasta Felixistä tuli arkkitehti ja meni naimisiin isänsä oppilaan tyttären kanssa.
Lisää aiheesta

http://www.artchive.com/artwork/l-heure-du-bain-au-treport-albert-aublet/
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Ranska  BnF data  Saksa  Yhdysvallat  Puola 
Taiteenala:  Musée d'Orsay  RKD Artists  ULAN 
Henkilöt:  DDB 
Muut:  IdRef
Ascension

Ascension
Ascensionin karuja laavakivisiä rantoja
| --- | --- |
Sijainti:  Saint Helena, Ascension ja Tristan da Cunha Yhdistynyt kuningaskunta
Korkein kohta:  The Peak, 859 m
Pinta-ala:  88 km²
| --- | --- |
Asukasluku:  1 100
Suurin kaupunki:  Georgetown
muokkaa - muokkaa wikitekstiä - muokkaa Wikidataa
Ascension on Yhdistyneelle kuningaskunnalle kuuluva saari eteläisellä Atlantin valtamerellä Atlantin keskiselänteellä.
Saaren sijainti on eristäytynyt; Afrikan mantereelle on 1 600 km ja Saint Helenan saarelle 1 300 km. Saarella on tärkeä Kuninkaallisten ilmavoimien ja Yhdysvaltain ilmavoimien tukikohta, josta käytetään nimeä RAF Ascension Island tai Wideawake Airfield. Saarelle on kaksi viikoittaista lentoa Britanniasta ja Falklandilta sekä viikoittainen Yhdysvaltain sotilaslento Floridaan. Postilaiva RMS Saint Helena käy saarella kerran kuussa.
Saaren korkein kohta on sisämaassa oleva The Peak (859 m). Saarella on viisi asutuskeskusta, jotka ovat:
Georgetown (560 asukasta)
Cat Hill (Yhdysvaltain tukikohta, 210 asukasta)
The Residency
Traveller’s Hill (Britannian tukikohta, 200 asukasta)
Two Boats Village (110 asukasta)
Ascensionilla on yksi viidestä maa-antennista, joita käytetään GPS-järjestelmän apuna. Saarella on myös BBC:n lyhytaaltolähetysten lähetysasema ja Euroopan avaruusjärjestön tutka Ariane 5 -laukaisujen seurantaan sekä NASAn kalustoa.
Saarella käyvät myös lisääntymässä Etelä-Amerikan itärannikolla elävät liemikilpikonnat, jotka vaeltavat saarille tuhansien kilometrien matkan. Ascensionin ilmasto on trooppinen; lämpötila on rannikolla noin 20–31 °C, ja noin 5–6 astetta viileämpi talvikautena. Sadekuuroja voi tulla milloin tahansa vuoden aikana, mutta yleensä runsaampia kesäkuun ja syyskuun välillä.
Historia

Portugalilaisen João da Novan uskotaan nähneen saaren 1501, mutta hän ei raportoinut sitä. Alphonse d’Albuquerque havaitsi sen 1503 ja nimesi sen katolilaisen helatorstain (Ascensão, lat. Ascensionis) mukaan. Helmikuussa 1701 William Dampierin komentama HMS Roebuck upposi Clarence Bayssa ja 60 miestä selvisi saarella kaksi kuukautta.
Ensimmäisen kerran saari asutettiin pysyvästi 1815, kun brittiläinen varuskunta miehitti sen varmistuksena sen jälkeen kun Napoléon oli vangittu Saint Helenalle. Myöhemmin saari oli muun muassa orjakauppaa vastaan taistelevan West Africa Squadronin huoltopaikkana. Vuonna 1898 Eastern Telegraph Company veti sinne kaapelin tarkoituksena yhdistää Britannia siirtomaihinsa Etelä-Afrikassa.
Toisen maailmansodan aikana Yhdysvallat rakensi saarelle lentokentän, Wideawake, jota käytettiin koneiden kuljetuksessa Atlantin yli. 9. joulukuuta 1941 Saksan laivaston sukellusvene U-124 lähestyi saarta tarkoituksenaan upottaa satamassa olevat laivat tai tuhota tykkitulella kaapeliasema. Saarelle asennettu kaksitykkinen patteri pelotti sukellusveneen pois.
Kylmän sodan aikana Yhdysvaltain joukot palasivat ja lentokenttää laajennettiin 1960-luvulla.
Ascensionia on käytetty huoltosatamana muun muassa Falklandin sodassa vuonna 1982. Brittisotilaita ja heidän kalustoaan kuljettaneet rahti- ja sotilasalukset pysähtyivät saarella täydennyksiä varten ennen maihinnousua Falklandinsaarille. Lentokenttä toimi Vulcan-V-pommittajien ja Victor-tankkereiden tukikohtana operaatio Black Buckin pommituslennoilla.
Aiheesta muualla

Kuvia tai muita tiedostoja aiheesta Ascension Wikimedia Commonsissa
Charles Darwin's ecological experiment on Ascension isle BBC News. 1.9.2010. (englanniksi)
Ascensionin kartta
Kuollut saapuessaan

| Kuollut saapuessaan> D.O.A. |
| --- | --- |

Ohjaaja:  Rudolph Maté
Käsikirjoittaja:   Russell Rouse  Clarence Greene 
Tuottaja:  Leo C. Popkin
Säveltäjä:  Dimitri Tiomkin
Kuvaaja:  Ernest Laszlo
Leikkaaja:  Arthur H. Nadel
Pääosat:   Edmond O'Brien  Pamela Britton  Luther Adler 
Valmistustiedot
Valmistusmaa:  Yhdysvallat
Tuotantoyhtiö:  Cardinal Pictures
Levittäjä:  United Artists Netflix
Ensi-ilta:  1950
Kesto:  83 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Kuollut saapuessaan (D.O.A.) on yhdysvaltalainen elokuva vuodelta 1950. Sen on ohjannut Rudolph Maté. Elokuva on film noir -klassikko. Tarinassa myrkytetty mies yrittää selvittää, kuka hänet myrkytti.
Elokuvan tekijänoikeuksia ei uusittu, kuten Yhdysvaltojen laki olisi edellyttänyt, joten se on nyt vapaasti levitettävissä ja nähtävissä esimerkiksi Internet Archivessa ja siitä on saatavana VHS- ja DVD-versioita.
Elokuva on kuvaajana mainetta keränneen Rudolph Matén ensimmäinen ohjaus ja hänen ohjauksistaan kestävin.
Juoni

Elokuva etenee takaumina. Alkurepliikissä päähenkilö soittaa poliisille murhailmoituksen. Frank Bigelow on saanut tappavaa myrkkyä iridiumia, ja lääkäri kertoo ettei hänellä ole enää pitkään elinaikaa. Bigelow yrittää muistella edellisen vuorokauden tapahtumia selvittääkseen, kuka hänet myrkytti. Tilanteesta tietämättömän sihteerinsä  Paula Gibsonin avulla hän jäljittää myrkyn rikollisjoukkioon, joka käyttää sitä rikollisiin toimiin. Syytä miksi Bigelow on saanut myrkkyä, ei kerrota vaan piinaava jännitys säilyy loppua kohden, jolloin vie hänet ajelulle psykopaatti, jolla on mieltymys hakata uhrejaan vatsaan.
Näyttelijät

| 0 | 1 | 2 | 3 |
| --- | --- | --- | --- |
|  | Edmond O'Brien – Frank Bigelow |  | Pamela Britton – Paula Gibson |
|  | Luther Adler – Majak |  | Lynn Baggett – Mrs. Phillips |
|  | William Ching – Halliday |  | Henry Hart – Stanley Phillips |
|  | Beverly Garland – Miss Foster |  | Neville Brand – Chester |
|  | Laurette Luez – Marla Rakubian |  | Virginia Lee – Jeannie |
Musiikki

Elokuvan musiikin on säveltänyt Dimitri Tiomkin:
| 0 | 1 | 2 |
| --- | --- | --- |
|  1. ”Main Title” 2:40  2. ”Reporting a Murder” 1:06  3. ”Lover’s Quarrel” 1:12  4. ”Eddie’s Bar” 0:46  5. ”Juke Box Theme” 1:39  6. ”Hotel Rhumba” 4:22  7. ”Phone Call” 1:13  8. ”Another Rhumba” 1:27  9. ”Fisherman’s Jive” 3:34  10. ”Fisherman’s Blues” 2:54  11. ”Paula’s Love Note” 0:29  |  12. ”Strange Sickness” 1:48  13. ”Luminous Poison” 1:24  14. ”Escape to Nowhere” 3:25  15. ”Don’t Come Paula” 2:43  16. ”It Was Suicide” 0:44  17. ”Allison Hotel” 2:13  18. ”Bill of Sale” 0:50  19. ”Tracking Reynolds” 0:25  20. ”Unknown Assailant” 0:55  21. ”Assassin Escapes” 0:30  |  22. ”Hotel Hoods” 0:36  23. ”Soft in the Belly” 2:24  24. ”The Gold Urn” 0:48  25. ”Taken for a Ride” 3:48  26. ”Last Farewell” 4:08  27. ”Stanley’s Confession” 1:22  28. ”On the Trail” 3:21  29. ”Retribution” 2:13  30. ”D.O.A.” 1:31  31. ”Wolf Calls” 0:41  |
Muita versioita

Samasta tarinasta on Rocky Morton ohjannut vuonna 1988 elokuvan K.J.S. – Kuollut jo saapuessaan.
Kohtelu Suomessa

Valtion elokuvatarkastamo langetti elokuvalle ikärajan KK (Kokonaan kielletty) 4.12.1950. Silloiset sensorit harvinaislaatuisesti kommentoivat elokuvaa sensuuripäätöksessään: "Filmi on hengeltään sairas. Se kehittelee jännityksen miltei yhtämittaisella pistoolilla uhkaamisella (myös turvattomia naisia uhataan). jolloin käyttäytyminen on erityisen karkeaa (esim. uhattavia lyödään useissa kohdin aivan aiheetta). Pari gangsteria tehostaa pitkissä kohtauksissa julmuuttaan karkean sadistisesti. Leikkauksista ei asia parane." Elokuva sai kuitenkin ensi-iltansa 1956 merkittävien leikkausten jälkeen, joista leikkauksista tarkastamon mukaan kertyi noin 200 metriä filmiä.
Aiheesta muualla

Kuollut saapuessaan Internet Movie Databasessa (englanniksi)
Kuvia tai muita tiedostoja aiheesta Kuollut saapuessaan Wikimedia Commonsissa
D.O.A. (1949) [Colorized, 4K, 60FPS] katsottavissa Internet Archivessa.
Kaisaniemen puisto

Kaisaniemen puistoa kesällä 2005
Kaisaniemen puisto (ruots. Kajsaniemiparken) on puisto Helsingin ydinkeskustassa, Kluuvin kaupunginosan pohjoisosassa. Siellä järjestetään monenlaisia tapahtumia, kuten Maailma kylässä -kulttuuripäivät. Helsingin kasvitieteellinen puutarha sijaitsee Kaisaniemen puiston pohjoisosassa. Osa puistoa luovutettiin Helsingin yliopistolle puutarhaa varten jo vuonna 1829, ja puutarhan vanhin viherhuone avattiin vuonna 1889. Puistossa järjestetään useita konsertteja, kuten Helsinki-päivän konsertti.
Puiston alueella on jalkapallokenttä, koripallokenttä sekä tenniskenttä. Puiston luoteiskulmassa toimii  Cajsan Helmi, entinen ravintola Kaisaniemi. Koko puisto on saanut nimensä ravintolan perustajan Cajsa Wahllundin mukaan.
Puisto on saanut jo vuosia kielteistä mainetta rikollisuuden ja yleisen levottomuuden vuoksi. Tilannetta on arvioiden mukaan pahentanut 2020-luvun alussa käynnissä oleva remontti, joiden aikana esimerkiksi puiston valaistus on ollut heikkoa. Alueella on esimerkiksi raportoitu huumeiden käyttöä, myyntiä sekä niihin liittyvää väkivaltaa. Etenkin aiemmin puistossa on tapahtunut myös seksuaalirikoksia.
Historiaa

Vuonna 1763 Maaherra Hans Henrik Boije vuokrasi kaupungilta tontin Hämeen maantien (nyk. Siltasaarenkatu) varrelta ja perusti sille puutarhan. Vuonna 1773 se siirtyi puutarhuri Erik Edbomin hallintaan. 1700-luvun jälkipuolella Kaisaniemeen muodostui eräänlainen kaupunginpuisto, ”Promenadträdgård”. Helsingin saatua pääkaupungin aseman vuonna 1812 puutarha merkittiin kaupungin yleiseksi puutarhaksi. Johan Albrecht Ehrenström laati vuosina 1815–1816 suunnitelman puistoalueen laajentamisesta ja sen hahmon selkeyttämisestä. Vuonna 1827 alettiin sitä Carl Ludvig Engelin luonnostelmien mukaan muuttaa yleiseksi kävelypaikaksi. Engelin suunnitelmassa puisto jakaantui kahteen osaan: symmetriseen, puurivien halkomaan puistoon sekä kiemurtelevien polkujen muodostamaan maisemapuutarhaan. Vuonna 1829 kävelypaikkaa supistettiin, kun sen viereen muutti Turusta yliopiston kasvitieteellinen puutarha. Myös Kluuvinlahden täyttäminen sekä pääradan ja Helsingin päärautatieaseman ratapihan rakentaminen supistivat alkuperäistä suunnitelmaa.
Vuonna 1839 Catharina ”Kajsa” Wahllund rakennutti Kaisaniemen kärkeen ravintolan, josta tuli varsinkin ylioppilaiden suosima paikka. Puistoon valmistui myös keilarata ja meripaviljonki. Kun ylioppilaat esittivät 1. toukokuuta lauluja Kajsalle, puisto sai nimekseen Kaisaniemenpuisto; siihen saakka se oli tunnettu Seurapuistona.
Tuohon aikaan Kaisaniemi oli vielä selvästi niemi, ja ravintola sijaitsi niemen kärjessä, mutta 1800-luvun loppupuolella sen länsipuolelle rakennettiin rautatien ratapiha. Sitä varten lohkaisiin alueita puistostakin, mutta suurimmaksi osaksi se rakennettiin täyttömaalle. Tällöin täytettiin paikalla ollut Töölönlahden eteläosa ja siitä etelään työntynyt Kluuvinlahti, jolloin myös Kaisaniemi lakkasi olemasta niemi, ja se rajoittuu mereen enää vain pohjoisessa.
Puistossa alkoivat sen historian suurimmat kunnostus- ja muutostyöt vuonna 2022. Puistoon asfaltoidaan pyöräväylä, jolle ohjataan liikennettä vuonna 2023 valmistuvasta Kaisantunnelista.
Julkinen taide

Kaisaniemen puistossa sijaitsee Helsingin vanhin julkinen muistomerkki: 1700-luvulta säilynyt niin sanottu Vapaamuurarin hauta. Kansallisteatterin pienen näyttämön edustalla on näyttelijä Ida Aalbergin kunniaksi pystytetty Esirippu-patsas, joka paljastettiin 15. lokakuuta 1972. Lähes seitsemän metriä korkean pronssipatsaan on suunnitellut kuvanveistäjä Raimo Utriainen. Sen vieressä on vesiallas, jonka pohjoispuolella on Emil Wikströmin tekemä säveltäjä Fredrik Paciuksen rintakuva vuodelta 1895. Altaan itä- ja länsisivuilla ovat Viktor Janssonin alastonta naishahmoa esittävä veistos Convolvulus vuodelta 1931 ja Jussi Mäntysen eläinveistos Nuori hirvi vuodelta 1929.
Kuvia puistosta

Näkymä Vuorikadun päästä.
Näkymä kaakosta päin.
Hiekkakenttä, useimmin jalkapalloilijoiden käytössä.
Koripallokentän kausi on päättynyt.
Näkymä puistoon vesialtaan läheltä.
Aiheesta muualla

Wikimedia Commonsissa on kuvia tai muita tiedostoja aiheesta .
Historiakierros Kaisaniemessä. (Arkistoitu – Internet Archive) Virtualhelsinki.fi.
Helsingin Sanomien korttelisarja. (Arkistoitu – Internet Archive)
Kaisaniemi. Kotuksen kaupunkinimistön historia.
Kaisaniemen puisto. (Arkistoitu – Internet Archive) Helsingin kaupungin rakennusvirasto.
Kajsaniemi hakuteoksessa Uppslagsverket Finland (2012). (ruotsiksi)
| n k Perustiedot Wikidatassa: Kaisaniemen puisto (Q3062877)ohje |
| --- | --- |
esiintymä kohteesta: puisto
valtio: Suomi
sijaitsee hallinnollisessa alueyksikössä: Helsinki
sijainti: Kaisaniemi, Kluuvilähde?
koordinaatit: 60°10′29″N 24°56′45″E﻿ / ﻿60.1747°N 24.9458°E﻿ / 60.1747; 24.9458

| Auktoriteettitunnisteet  |
| --- | --- |
Kansainväliset:  VIAF 
Maantieteelliset:  MusicBrainz place 
Henkilöt:  Yle  Uppslagsverket Finland 
Kajsaniemen ravintola vuonna 1862.
Gerbyn saaristo

| Gerbyn saaristo> Gerby skärgård |
| --- | --- |
 Kaupungin kartta, jossa Gerbyn saaristo korostettuna.
Kaupunki:  Vaasa
Suurpiiri:  Gerbyn suuralue
Väkiluku:  9 (31.12.2015)
Gerbyn saaristo (ruots. Gerby skärgård) on saariryhmä ja tilastollinen osa-alue Vaasassa, Gerbyn suuralueella. Vuonna 2015 Gerbyn saaristossa asui pysyvästi yhdeksän ihmistä. Saarilla onkin enimmäkseen vapaa-ajan asuntoja.
Saaristoon ei ole teitä. Vaasan venesatamista kulkee venereitti saarille. Kesäaikana Sisäsatamasta Kuusisaareen (ruots. Granskär) kulkee saaristolautta M/S Tiira Kuusisaaressa sijaitsevalle ravintolalle. Muita palveluita saarilla ei ole.